GeoIP

Fiók létrehozása

A https://www.maxmind.com/en/geolite2/signup?utm_source=kb&utm_medium=kb-link&utm_campaign=kb-create-account oldalon kell fiókot regisztrálni.

A regisztrációt követően a megadott email címre érkezik egy aktiváló levél. A levélben található hivatkozásra kattintva kell a jelszót beállítani.

A jelszó beállítása után lehet belépni az oldalra. Felhasználónév a regisztrációnál megadott email cím, jelszó a korábban megadott jelszó. Kétfaktoros hitelesítés miatt az email címre érkezik egy levél amiben 6 számjegyből álló kód található. Ezt kell megadni a belépéshez.

Adatbázisok letöltése

Manuális letöltés

A menüben a „My account → MY ACCOUNT” hivatkozásra kattintva eljutunk a hozzáférés oldalra. Itt letölthető a legfrissebb

GeoLite Country

GeoLite City

GeoLite ASN

adatbázis.

Automatikus letöltés

Az adatbázis automatikus frissítéséhez a saját hozzáférés oldalon a bal oldali menüben ki kell választani a „Manage license keys” menüpontot. Itt lehet létrehozni új licenc kulcsot. A kulcs létrehozásakor meg kell adni a nevét pl.: „HTTP Server”. A licenc információkat érdemes megőrizni, mert csak a generáláskor jelenik meg.

Két adatra van szükségünk:

Account ID: 1234567

License key: ABCDEF…

Az oldalon letölthetjük a GeoIP.conf kitöltött változatát, amit a geoipupdate utasításhoz használhatunk.

Automatikus adatbázis letöltés és frissítés

A https://github.com/maxmind/geoipupdate/releases/ oldalról letölthetjük a legfrissebb geoipupdate programot különböző platformoka. Rendelkezésre áll rpm csomag, amelyet telepíthetünk közvetlenül.

# dnf install https://github.com/maxmind/geoipupdate/releases/download/v7.1.1/geoipupdate_7.1.1_linux_amd64.rpm

Ezt követően a letöltött GeoIP.conf fájl tartalmával felülírhatjuk a /etc/GeoIP.conf fájlt. Érdemes mentést készíteni az eredeti állományról.

# cp -a /etc/GeoIP.conf /etc/GeoIP.conf.orig
# cat > /etc/GeoIP.conf <<'EOF'
# GeoIP.conf file for `geoipupdate` program, for versions >= 3.1.1.
# Used to update GeoIP databases from https://www.maxmind.com.
# For more information about this config file, visit the docs at
# https://dev.maxmind.com/geoip/updating-databases.
# `AccountID` is from your MaxMind account.
AccountID 1234567
# `LicenseKey` is from your MaxMind account.
LicenseKey ABCDEFXXXXXXXXXXXXXXXXXXXXXXXXXXXXXXXXXXX
# `EditionIDs` is from your MaxMind account.
EditionIDs GeoLite2-ASN GeoLite2-City GeoLite2-Country
EOF

Ezután a geoipupdate utasítást futtatva letöltésre kerülnek az adatbázisok a /usr/share/GeoIP könyvtárba.

Rendszeres frissítés beállítása

Létre kell hozni a geoipupdate.service és a geoipupdate.timer állományt.

# cat > /etc/systemd/system/geoipupdate.service <<'EOF'
[Unit]
Description=Update MaxMind GeoIP2 Databases
[Service]
Type=oneshot
ExecStart=/usr/bin/geoipupdate
EOF
# cat > /etc/systemd/system/geoipupdate.timer <<'EOF'
[Unit]
Description=Run geoipupdate weekly
[Timer]
OnCalendar=weekly
Persistent=true
[Install]
WantedBy=timers.target
EOF

Alkalmazni kell a változtatásokat és engedélyezni kell az időzítést.

# systemctl daemon-reload
Created symlink /etc/systemd/system/timers.target.wants/geoipupdate.timer → /etc/systemd/system/geoipupdate.timer.
# systemctl enable --now geoipupdate.timer
# systemctl list-timers | grep geoip
Mon 2026-02-23 00:00:00 CET 4 days left - - geoipupdate.timer geoipupdate.service